**SZOCIÁLIS TŰZIFA TÁMOGATÁS**

**Természetben nyújtott szociális tűzifa támogatás iránti kérelmet nyújthatnak be azok a tűzifával fűtő városlődi lakosok, akik életvitelszerűen Városlőd településen élnek és akinek a háztartásában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 300 %-át (85.500,-Ft), egyszemélyes háztartás esetén 350 %-át (99.750,-Ft).**

A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

A kérelem elbírálásánál – a **jogosultsági feltételek megléte esetén- előnyben részesülnek** **azok a kérelmezők,** akik

a)    a [szociális igazgatásról és szociális ellátásokról szóló törvény](http://jab.complex.hu/doc.php?docid=WKHU-QJ-XML-00000099300003TV)  szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra jogosult él, vagy

b)    a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelnek.

Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

**A támogatásban részesülő személy a tűzifát nem értékesítheti, nem adhatja át másnak, csak saját használatra használhatja fel.**

**Amennyiben a jogosult a támogatásként kiszállított tűzifa egy részét vagy egészét eladja, a támogatásként megállapított tűzifamennyiség árát és a kiszállított mennyiségre jutó szállítási költséget egy összegben köteles visszafizetni az önkormányzatnak az erre kötelezést tartalmazó határozat jogerőre emelkedését követő három napon belül.**

A támogatás megállapítása iránti eljárás kérelemre indul, a kérelmeket 2019.október 31. napjáig lehet benyújtani a Városlődi Közös Önkormányzati Hivatalhoz (8445 Városlőd, Templom tér 4.)

A kérelem nyomtatvány a hivatalban kérhető, vagy letölthető a következő internetes címről:

<http://njt.hu/njtonkorm.php?njtcp=eh4eg5ed6dr3eo0dt7ee8em5cj2bz3cd2cb9ca4cb3ca2j>

1. **számú csatolmány**

**A jövedelemvizsgálathoz a kérelem benyújtását megelőző hónapról szóló jövedelemigazolást kell a kérelemhez becsatolni.**

Tájékoztatom a lakosságot, hogy a szociális igazgatásról és ellátásokról szóló törvény 4. § (1) bekezdés f) pontja értelmében **háztartás az egy lakásban együtt lakó, ott bejelentett lakóhellyel** **vagy tartózkodási hellyel rendelkező személyek közössége**.

**Csekényi István**

**polgármester**